Държавен вестник, бр. 17, 2006 г., стр. 41

Б Р О Й  17
Д Ъ Р Ж А В Е Н   В Е С Т Н И К
С Т Р .  41
Чл. 275. Който противозаконно пречи на
орган на МВР да изпълнява функциите си, се
наказва с глоба от 500 до 1000 лв., ако извърше-
ното не съставлява престъпление.
Чл. 276. Който предизвиква радиосмущения
в радиочестотния спектър, разпределен за нуж-
дите на националната сигурност и отбраната на
Република България, се наказва с глоба от 500
до 1000 лв.
Чл. 277. Който неправомерно преизлъчва
радиообмен, осъществяван в радиочестотния
спектър, разпределен за нуждите на национал-
ната сигурност и отбраната на Република Бъл-
гария, се наказва с глоба от 500 до 1000 лв.
Чл. 278. (1) Когато нарушението по чл. 276
или 277 е извършено от юридическо лице или
от едноличен търговец, се налага имуществена
санкция в размер от 1000 до 2000 лв.
(2) Когато нарушението по чл. 276 или 277 е
извършено повторно, се налага глоба или иму-
ществена санкция в двоен размер на първона-
чално наложената.
Чл. 279. Ръководителите на държавни орга-
ни, организации и юридически лица и гражда-
ните, които виновно не са изпълнили задълже-
нията, предвидени в този закон или в подзако-
новите нормативни актове по прилагането му,
се наказват с глоба от 200 до 2000 лв.
Чл. 280. (1) За нарушение на чл. 175, ал. 4 на
юридическите лица и едноличните търговци се
налага имуществена санкция в размер от 1000
до 5000 лв.
(2) При повторност на нарушенията по ал. 1
на юридическите лица и едноличните търговци
се налага имуществена санкция в размер от 5000
до 20 000 лв.
(3) Вещите, които са послужили за извърш-
ване на административно нарушение или които
са били предмет на нарушение по ал. 1 и 2, не-
зависимо чия собственост са, се отнемат в пол-
за на държавата.
Чл. 281. (1) Актовете за установяване на
нарушенията се съставят от органите на МВР.
(2) Наказателните постановления се изда-
ват от министъра на вътрешните работи или от
оправомощени от него длъжностни лица.
(3) Установяването на нарушенията, изда-
ването, обжалването и изпълнението на нака-
зателните постановления се извършват по реда
на Закона за административните нарушения и
наказания.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “Обща опасност” е налице, когато се за-
страшават неопределен брой лица или широк
кръг обекти според начина на възникване, обек-
та на засягане, обхвата на поражение и времето
на протичане.
2. “Действия при изпълнение на служебни
задължения” са такива действия или бездейст-
вия, които съставляват изпълнението на задъл-
жения, произтичащи непосредствено от заема-
ната длъжност.
3. “Действия по повод изпълнение на слу-
жебни задължения” са такива действия или
бездействия, които не съставляват изпълнени-
ето на задължения, произтичащи непосредст-
вено от заеманата длъжност, но ги предхождат
или следват по време и са в пряка причинна
връзка с тях.
4. “Загинал при или по повод изпълнение на
служебни задължения” е лице, чиято смърт е
настъпила при обстоятелствата по т. 2 и 3.
5. “Снемане на полицейска регистрация” е
операция или набор от операции с данните,
обработвани при полицейската регистрация,
които водят до заличаване на данни или до
унищожаване на материални носители на ин-
формация от документални фондове, или до
обезличаване на данните и ползването им само
за целите на статистиката в автоматизираните
информационни системи.
6. “Повторно” е нарушението, извършено в
срок една година от влизането в сила на нака-
зателното постановление, с което на нарушите-
ля е наложено наказание за същото по вид на-
рушение.
7. “Системни нарушения” са три или повече
нарушения, извършени в продължение на една
година.
8. “Дисциплинарно дело” е сбор от докумен-
ти, събрани в хода на дисциплинарното произ-
водство за извършено тежко дисциплинарно
нарушение по чл. 227.
9. “Професионално образование” е придоби-
ването на образователно-квалификационни сте-
пени и на образователна и научна степен на
висшето образование в области на висшето
образование, професионални направления и
специалности, за които Академията на МВР е
получила програмна акредитация.
10. “Професионално обучение” е придобива-
нето на професионална квалификация във връз-
ка с изпълнение на задачите и дейностите на МВР.
11. “Полицейска подготовка” е първоначал-
но професионално обучение за придобиване на
знания и умения за изпълнение на задачите и
дейностите на МВР по опазване на обществе-
ния ред и противодействие на престъпността.
12. “Подготовка по пожарна безопасност и
защита на населението” е първоначално про-
фесионално обучение за придобиване на зна-
ния и умения за изпълнение на задачите и дей-
ностите на МВР по осъществяване на държавен
противопожарен контрол, пожарогасителна и
аварийно-спасителна дейност.
13. “Подготовка по защита на националната
сигурност” е първоначално професионално обу-
чение за придобиване на знания и умения за
изпълнение на задачите и дейностите на МВР
по осъществяване защита на националната си-
гурност от действия на чужди специални служ-
би, организации и лица.